open-index/open-wikipedia-markdown huggingface dataset:
Varrak

**Varrak** oli müütiline Lapu tark eesti rahvuseeposes "Kalevipoeg". 

Teda on mainitud eepose kuueteistkümnendas loos ("Lennuki" ehitus ja merereisi algus. Teekond maailma otsa. Lapumaa ja Varrak, lapu tark.)

Kalevipoeg koos kaaslastega jõudis merereisiga laeval Lennuk Lapu randa ning kohtas seal Lapu tarka Varrakut. Ta rääkis oma soovist jõuda maailma otsa ning palus Varrakut teejuhiks. Tark hoiatas teda ohtliku ettevõtmise eest. Kalevipoeg jäi endale kindlaks ja pakkus tasuks kulda ja hõbedat. Varrak küsis tasuks lisaks:
:Pane palgaks peale hinna,
:Mis sul kodu kütke′essa
:Seina küljes seisenekse!"
Kalevipoeg nõustus ning merereis jätkus põhja suunas. Laev sattus neelukohta, kus purjed ja aerud enam hädas ei päästnud. Varrak leidis väljapääsu, ta võttis tündri, kattis punase riidega, kinnitas köiega ning viskas kalale söödaks. Valaskala neelaski sööda alla ning vedas laeva põrgusuu juurest eemale. 

Jõuti Sädemesaare juurde ning Varrak keelas meestel maale minna. Sulevipoeg käis siiski saarel tulemäe juures ja leidis kõrbenud kuuega tagasi tulles, et too tuleküngas sobib rehekütjaks. Seejärel võeti suund kodurandadele, jõudmata maailma otsa. Kalevipoeg lubas Varrakule kokkulepitud tasu anda. 

Üheksateistkümnendas loos (Sarvik-taadi aheldus, Õnneaeg, Pidu ja Kalevi tarkusraamat, Sõjateated) antakse teada, et Varrak oli Lindanisas Kalevipoja kojas ning leidiski midagi tasuks sobivat, mis oli seina külge aheldatud:
:"Leidsin kirjalehekesi,
:Raudakaanel raamatuda
:Kindla ahelate kütkes.
:Anna luba aruasja,
:Vana kirja kaasa võtta!"
Vaatamata Sulevipoja ja Olevipoja manitsustele väärt raamatut mitte loovutada, jäi Kalevipoeg enda lubadusele kindlaks, teadmata, et tegu oli vana Kalevi Tarkuseraamatuga:
:Kallim veel kui kuld ja hõbe
:Seisis kütkendatud kirjas
:Vanaaegne vaba põli,
:Meie meestepoege priius...... 
## Viited
Tõhela järv

**Tõhela järv** asub Pärnumaa loodeosas Pärnu linna põhjas. Järve loodeosast saab alguse Paadrema jõgi.  

Selle pindala on 407 ha, suuruselt on järv Eestis kümnes. Tõhela järve keskmine sügavus on 1,3 m, suurim pikkus on 3 km ja laius 2 km. 

Järve sügavus läänekaldalt järsult suureneb; seal on selle põhi mudane. Idaosas on Tõhela järv madal ja selle põhi on liivane. Ida- ja põhjakaldad on kaetud savika moreeniga, lääne- ja lõunakaldad soosetetega. Vesi on rohekaskollane ja hästi läbipaistev. Tõhela järv sisaldab olulisi mudavarusid.

Tõhela järv oli aastatel 1946–1948 Vene sõjaväe õppepolügoon. Sellest ajast on pommid ja mürsud veel praegugi järve põhjamudas.

Tõhela järve idakaldad on ligipääsetavad ja sobivad suplemiseks. Liivane kallas on hea puhkamiskoht. 

## Tekkemuistend

*Kohal, kus praegu on Tõhela järv, olnud kunagi soostunud mets. Selle ääres olnud üks talu. Kord läinud mets põlema. Talust tulnud välja peremehe vend ja hüüdnud: "Siidivennad, niidivennad, tulge appi, järi põleb!" Kuuljaid polnud ja nii põlenudki mets maha koos taluga. Kunagise metsa asemele tekkinud aga Tõhela järv.*

## Pildid

Vaade Tõhela järvele vaatetornist.jpg|Vaade Tõhela järvele vaatetornist
Vaade Tõhela järvele vaatetornist2.jpg|Vaade Tõhela järvele vaatetornist
Tõhela järv3.jpg|Tõhela järv
Tõhela järv4.jpg|Tõhela järv


## Viited

## Välislingid

*
Kuremaa SK/Tartu Palliklubi

**BC Fausto-Tartu Kalev** on Eesti korvpalliklubi, mis alustas tegevust mais 2006.  

Klubi mängib SEB Eesti Korvpalli Meistriliigas. Klubi peasponsor on Tartus kinnisvaraarendusega tegelev ettevõte AS Fausto. 

Klubi peatreener 2006/07 hooajal oli Aivo Erkmaa, 2007/08 hooajal Jüri Neissaar, 2008/09 hooajal Priit Paama. 

## Meeskond

**Mängijad:**
* nr 4 Sven Pugonen (EST)
* nr 5 Märt Tralla (EST)
* nr 6 Ivo Kallasmaa (EST)
* nr 9 Ando Tagamets (EST)
* nr 10 Sven Kukemelk (EST)
* nr 11 Kait Koppel (EST)
* nr 12 Ardo Ärmpalu (EST)
* nr 13 Tanel Kaljula (EST)
* nr 14 Oleg Gorobets (UKR)
* nr 15 Osvaldas Macernis (LIT)
* nr 24 Mihkel Kurg (EST)
* nr 26 Maksim Darski (EST)
*     Augenijus Vaskys (LIT)

**Treenerid:**
* Jüri Neissaar (EST)
* Tõnu Lust (EST)

## Viited
* BC Fausto ametlik koduleht

## Välislingid
* Info eurobasket.com lehel
* Kuremaa Spordikooli koduleht
Hasselt

**Hasselt** on linn Belgias, Limburgi provintsi keskus. Asub Demeri jõe ja Alberti kanali ääres.

## Ajalugu

Hasselt on rajatud 7. sajandil. 1232. aastal sai linnaõigused. Hasselt oli krahvkonna keskus, mis 1361. aastal läks Lüttichi piiskopiriigi koosseisu. 1830. aastal sai linnast Limburgi provintsi keskus.

Hasselt on alates 18. sajandist tuntud alkohoolse joogi jeneveri tootmise poolest.

Linnas asub Hasselti ülikool.

## Viited

## Välislingid
*Hasselti koduleht
Tšarjatantra

**Tšarjatantra** (tiibeti *spyod rgyud*, sanskriti *caryā-tantra*) on teine kategooria ehk teine aste tantrates. 

Tšarjatantra funktsioon on viia õppija peas kokku meditatsioon (kujustamine) koos samaaegselt sooritatava rituaaliga.

Siin ei ole enam seda vahetegemist jumaluse ja õpilase puhul, mis Krijatantras. Sel tasandil püüab kujustaja ise jumaluseks saada. 

Tuleb juurde uus mõiste, kus kujustatava jumaluse puhul nähakse kahte erinevat aspekti: suhteline ja absoluutne tõde.

Sel praktika tasandil kujustatud jumaluse olemus ei erine buddha olemusest, mis kandub üle õpilasele väljendudes tema enda teadvuse seisundina. 

Kujustamist ise ei tõlgendata kunagi kui reaalsust või reaalsuse aspektide väljendust, vaid kujustamine on meie teadvuse poolt esile kutsutud visuaalne projektsioon.

Siin on eesmärgiks seatud tantrikule täielikult selgeks teha, kuis meie meeled töötavad, mis tähendab, et kui meie teadvus    toodab meelte abil pilti meid ümbritsevast maailmast, siis peab seesama isiklik teadvus olema võimeline tootma sama visuaalset meelepetet samuti vastavalt kujustaja soovile ja eesmärgile täpselt sellist visiooni nagu peremees ise seda soovib.

Seega on Tsharjatantra selleks ette nähtud, et teha meist oskuslikud rituualide läbiviijad, koos tehniliste oskuste ja rituaali võimustamisega juba uuel teadvuse tasandil võrreldes eelmise Krija tantraga.
Tõhela raba

**Tõhela raba** ehk **Jäärumetsa soo** on kõrgsoo Pärnumaa loodeosas asuva Pärnu linna lääneosas Tõhela ja Ermistu järve vahel. Selle pindala on 18 ruutkilomeetrit, turbalasundi suurim paksus on 6,8 m, keskmiselt 3,1 m.
Ermistu järv

**Ermistu järv** (ka *Tõstamaa järv*) asub Pärnu maakonna loodeosas Pärnu linna lääneosas Tõstamaa alevikust umbes 2&nbsp;km põhja pool. Järvest voolab välja Tõstamaa jõgi.

Ermistu järve pindala sõltub järve väljavoolule ehitatud paisu avatusest või suletusest, selle maksimaalne pindala on 480 ha. Sügavaim on järve loode- ja idaosa, kus sügavus ulatub 2,9 meetrini.

Järve edelasopis leidub palju väikesi turbasaari. Ermistu järve põhjaosas asub väike Kivissaar.

Ermistu järve kaldad on vähe liigestatud, madalad ja mudased või turbased. Idakallas on kohati liivane. Järve sügavus suureneb aeglaselt. Järve põhi on idakalda juures liivane, põhjaosas kivine, järve keskosas savine, mujal mudane (edelasopis on mudakihi paksus kuni 12 m). Järves leidub umbes 6 miljonit m3 järvemuda (väetis- ja ravimuda).

Järve vesi on kollane kuni rohekaskollane, selle läbipaistvus on keskmine (0,8–2,5 m). Suvel vesi soojeneb ja seguneb hästi, talvel võib olla hapnikuvaene.

Järv on kalade poolest liigirikas, esindatud on latikas, haug, ahven, särg, nurg, linask, koger, angerjas, säinas ja kiisk; varem oli esinenud ka roosärge, lutsu ja teisi kalu. Järve on proovitud sisse lasta ka peledit ja karpkala.

Ka Ermistu järve linnustik on liigirikas. Esineb muu hulgas jõgitiiru, sinikael- ja piilparti, tuttvarti, jää- ja rohukosklat ning kühmnokk-luike.

## Vaata ka
*Ermistu küla

## Välislingid
*Ermistu järve foto Tõstamaa valla kodulehel
*"Pärnumaa kahes järves on hapnikusisaldus kriitiline", Pärnu Postimees, 17. veebruar 2010
Gilmore'i tüdrukud

**"Gilmore'i tüdrukud"** on aastatel 2000–2007 toodetud USA teleseriaal, mis räägib üksikema Lorelai Gilmore'i ja tema tütre Rory elust USA Connecticuti osariigis asuvas väljamõeldud väikelinnas Stars Hollow's.

Eestis on telesarja näidanud Eesti Televisioon, Kanal 2 ja Duo 4.

## Osatäitjad
### Peaosatäitjad
* Lauren Graham – Lorelai Victoria Gilmore 
* Alexis Bledel – Lorelai Leigh Gilmore 
* Scott Patterson – Lucas Danes 
* Kelly Bishop – Emily Gilmore 
* Edward Herrmann – Richard Gilmore 
* Melissa McCarthy – Sookie St. James 
* Keiko Agena – Lane Kim 
* David Sutcliffe – Christopher Hayden 
* Jared Padalecki – Dean Forester 
* Liza Weil – Paris Geller 
* Milo Ventimiglia – Jess Mariano 
* Yanic Truesdale – Michel Gerard 
* Sean Gunn – Kirk Gleason 
* Matt Czuchry – Logan Huntzberger 

### Kõrvalosatäitjad
* Sally Struthers – Babette Dell 
* Ted Rooney – Morey Dell 
* Liz Torres – Patricia "Miss Patty" LaCosta 
* Emily Kuroda – Mrs. Kim 
* Michael Winters – Taylor Doose 
* Jackson Douglas – Jackson Melville 
* Grant Lee Phillips – linna trubaduur
* Todd Lowe – Zach

## Välislingid
*Koduleht
*
Mahasiddha

**Mahasiddha** on ...

## Kanoniseeritud  mahasiddhad
84 mahasiddhat on kanoniseeritud:

Acinta, Ajokipa, Ananga, Babhahi, Bhadrapa, Bhandepa, Bhiksana, Bhusuku, Caluki, Camaripa, Campaka, Caparipa, Catrapa, Caurangipa, Darika, Dhahuli, Dharmapa, Dharmapa, Dhokaripa, Dhombipa, Dombipa, Ghandhapa, Goraksa, Gorura, Indrabhuti, Jalandhari, Jayananda, Kalakala, Kalapa, Kamaripa, Kambala, Kanakala, Kandipa, Kanhapa, Kankana, Kankaripa, Kantali, Kapalapa, Karnaripa, Khadgapa, Kirava, Kokalipa, Kotali, Kucipa, Kukkuripa, Kumaripa, Laksminkara, Lilapa, Lucika, Luyipa, Mahipa, Manibhadra, Medhina, Mekala, Mekopa, Minapa, Nagabodhi, Nagarjuna, Nalina, Naropa, Niguna, Pacari, Panaha, Pankaja, Putali, Rahula, Sahara, Sakara, Samudra, Sarvabhaksa, Savaripa, Shalipa, Shantipa, Tandhapa, Tantipa, Tengipa, Thaganapa, Tilopa, Udheli, Vinapa, Virupa, Vyali, Yogipa.

Kanoniseeritud  mahasiddhade arv 84 on üks  budismi pühadest arvudest. Näiteks andis Buddha enda elu jooksul edasi 84 000 õpetust rahvale.

## Välislingid
 ЛЬВЫ БУДДЫ  жизнеописания восьмидесяти четырёх сиддхов
Datsan

**Datsan** (mongoli *datsang*, tiibeti *grva tshang*) on budistliku kloostri juures asuv teaduskond, mille juurde kuuluvad ka templid, eluruumid ja muud hooned. Datsanis õpitakse erinevaid õppeaineid, mis puudutavad budismi, samuti meditsiini (*[[manba-datsan]]*), milleks võib olla ka eraldi õppeasutus  Burjaatias kasutatakse mõistet *datsan* tähistamaks ka kloostrit (näiteks Ivolga  klooster) ehk Ivolga datsan.

Datsanide  nimekiri:
*Hambõn Hure datsan (vene *Улан-Удэнский дацан Хамбын Хурэ*) Ulan-Ude
*Gunzetšoinei datsan (*дацан Гунзэчойнэй*) Peterburi
*Aginskoje datsan (*Агинский дацан*) Aginskoje
*Kurumkani datsan (*Курумканский дацан*) Kurumkan
*Sartuul Gegetui datsan (*Сартуул Гэгэтуйский дацан*) Gegetui
*Egitui datsan (*Эгитуйский дацан*) Egitui
*Sanaga datsan (*Санагинский дацан*) Sanaga
* ***[[Ivolga klooster|Ivolga datsan]]*** (*Иволгинский дацан*) Verhnjaja Ivolga
*Kižinga datsan (*Кижингинский дацан*) Kižinga
*Baldan Breibun datsan (*дацан Балдан Брэйбун*) 
* (*Тугнуйский дацан*) 
* (*Окинский дацан*) 
* (*Тамчинский дацан*) Gussinoozjorsk
*Kõreni datsan (*Кыренский дацан*) Kõren
* (*Хойморский дацан*) 
* (*Угданский дацан*)
*Ust-Ordõnski datsan (*Усть-Ордынский (Абатанатский) дацан*) Ust-Ordõnski
*Ana datsan (*Анинский дацан*) Ana
*Tšessani datsan (*Чесанский дацан*) Tšessan
*Tsugoli datsan (*Цугольский дацан*) Tsugol
Parkuur

**Parkuur** on hobuste võistlustel ja treeningutel kasutatav takistustest koosnev rada, mille hobune koos ratsanikuga peab ületama kindlas järjekorras soovitatavalt galopis (või traavis).
Pontiac

**Pontiac** oli Ameerika Ühendriikide automark, mis kuulus kontserni General Motors (GM) koosseisu. Pontiaci mudeleid toodeti ja müüdi aastatel 1926–2010 peamiselt USA-s, Kanadas ja Mehhikos.

Bränd sai nime Ottawa pealiku Pontiaci ja linna (Pontiac, Michigan) järgi, kus auto esimesed eksemplarid valmisid. Läbi aastakümnendite oli Pontiac tuntud kui GM-i **sportlik osakond** (*Performance Division*), mis pakkus võimsaid ja stiilseid mudeleid soodsama hinnaga kui luksusmargid.

## Brändi positsioon ja ajalugu
GM-i brändide hierarhias paigutus Pontiac kõrgemale kui säästumark Chevrolet, kuid madalamale kui konservatiivsemad ja luksuslikumad Oldsmobile, Buick ja Cadillac. See oli suunatud eelkõige noorematele ostjatele, kes otsisid dünaamilist sõidukogemust ja agressiivsemat välimust.

### Kuldajastu ja muskelautod
Pontiaci maine muutus drastiliselt 1950. aastate lõpus ja 1960. aastatel osakonnajuhtide Semon Knudseni ja **John DeLoreani** käe all. Just sel perioodil võeti kasutusele kuulus hüüdlause "We Build Excitement".
* 1964. aastal tuli müügile **Pontiac GTO**, mida peetakse esimeseks tõeliseks muskelautoks.
* 1967. aastal esitleti sportmudelit **Firebird**, mis konkureeris Ford Mustangiga.
Sel ajal muutus Pontiac GM-i populaarsuselt kolmandaks margiks USA-s.

### Hääbumine ja sulgemine
1980. ja 1990. aastatel hakkas Pontiac oma nägu kaotama, kuna paljud mudelid olid teiste GM-i markide (peamiselt Chevrolet ja Buick) märgivahetuse tulemus (*rebadging*). Kuigi mudelid nagu **Pontiac Aztek** ja **Pontiac GTO** (uustulnuk 2004. aastal) püüdsid huvi taastada, ei suutnud bränd enam oma kunagist hiilgust saavutada.

Seoses 2008. aasta globaalse majanduskriisi ja General Motorsi pankrotikaitsega otsustas kontsern tooteportfelli optimeerida. 27. aprillil 2009 teatati ametlikult Pontiaci brändi likvideerimisest. Viimane Pontiac, mudel G6, väljus Orion Assembly tehasest 2010. aasta jaanuaris.

## Tuntumad mudelid
* **Pontiac Bonneville** – luksuslik ja pika ajalooga täismõõdus sedaan.
* **Pontiac GTO** – legendaarne muskelauto, mis pani aluse tervele autoklassile.
* **Pontiac Firebird** – populaarne sportkupee ja kabriolett.
* **Pontiac Fiero** – kaheistmeline keskmootoriga sportauto.
* **Pontiac Trans Am** – Firebirdi tippversioon, mis sai kultusobjektiks tänu filmidele.

## Välislingid
* Pontiaci ametlik koduleht (*arhiveeritud, inglise keeles*)
* General Motorsi koduleht (*inglise keeles*)
Tõmmis (leotis)

**Tõmmis** on eeterlikke õlisid või lõhnaineid sisaldav taimede või nende osade vesi- või piiritusleotis. Kasutatakse parfümeeria- ja farmaatsiatööstuses ning mõnede toiduainete valmistamisel.

## Vaata ka
* Aroomteraapia
Tõmmis (graafika)

**Tõmmis** (graafikas ka **estamp**) on trükivormiga paberile või muule materjalile tehtud jäljend. Trükinduses on tõmmis trükilao äratõmme, graafikas graafikaplaadi äratõmme.

Tõmmiseks võidakse nimetada ka paljundusmasinas tehtud koopiat. 

## Vaata ka
*kserotõmmis
*kuvatõmmis
Vinnõtsja

**Vinnõtsja** (ukraina keeles Вінниця) on linn Ukrainas, Vinnõtsja oblasti halduskeskus. Asub Lõuna-Bugi kaldal.

Linnas leidis 1937–1938 aset Vinnõtsja massimõrv.

Vinnõtsjas asus Teisest maailmasõjast alates suur õhujõudude baas. Praegu asub seal Ukraina õhujõudude staap.

Linnas on 354 m kõrgune televisioonitorn ning Tartuski tegutsenud sõjaväekirurgi Nikolai Pirogovi muuseum.

Ukraina 2001. aasta rahvaloenduse andmetel oli Vinnõtsja elanikest ukrainlasi 87,2%, venelasi 10,2%, poolakaid 0,5%, valgevenelasi 0,4% ja juute 0,5%.

14. juulil 2022 toimus Venemaa-Ukraina sõja käigus Venemaa raketirünnak Vinnõtsjale, mille tulemusel hukkus vähemalt 22 tsiviilisikut, sealhulgas 3 last.

## Vaata ka
* 2022. aasta raketirünnakud Vinnõtsjale

## Viited

## Välislingid

* Vinnõtsja koduleht
Cooki saared

**Cooki saared** (rarotonga: *Kūki ‘Airani*; tongareva: *Kūki Airani*) on saareriik Polüneesias, Vaikse ookeani lõunaosas. See koosneb 15 saarest, mille kogupindala on ligikaudu 236,7 ruutkilomeetrit. Cooki saarte majandusvöönd hõlmab 1 960 027 ruutkilomeetrit ookeani. Saareriigi pealinn on Avarua.

Cooki saared on Uus-Meremaaga vabalt assotsieerunud riik. Alates 21. sajandi algusest on Cooki saared juhtinud oma iseseisvat välis- ja kaitsepoliitikat ning neil on ka oma tollieeskirjad. Riigil ei ole sõjaväge, mistõttu vastutab riigikaitse eest Uus-Meremaa. Viimastel aastakümnetel on Cooki saared võtnud kasutusele üha enesekindlama ja selgepiirilisema välispoliitika ning cooklane Henry Puna oli aastatel 2021–2024 Vaikse Ookeani Saarte Foorumi peasekretär. Enamik cooklasi on ka Uus-Meremaa kodanikud, kuid neil on ka Cooki saarte kodanike staatus, mida teistele Uus-Meremaa kodanikele ei anta. Cooki saared on alates 1980. aastast olnud aktiivne Vaikse ookeani kogukonna liige.

Cooki saarte peamised asulad paiknevad Rarotonga saarel, kus asub ka Rarotonga rahvusvaheline lennujaam. 2021. aasta rahvaloenduse andmetel oli Cooki saarte rahvaarv 14 987. Uus-Meremaal ja Austraalias elavad suured cooklaste kogukonnad ning 2018. aasta toimunud Uus-Meremaa rahvaloendusel väitis 80 532 inimest, et on cooklased või Cooki saarte päritolu. 2021. aasta Austraalia rahvaloenduse ajal elas riigis 28 000 cooklast, kellest paljud olid Austraalia kodakondsusega. 

## Saared

## Ajalugu
Saared asustasid 6. sajandil polüneeslased, kes saabusid Tahitilt. Saarestik on nimetatud James Cooki järgi, kes külastas saari 1773. ja 1779. aastal. Esimesed inglise misjonärid jõudsid saartele 1821. aastal. 1888. aastal sai saartest Briti protektoraat. 1901. aastal läks protektoraat Uus-Meremaa valdusse ja 1961. aastal said saared omavalitsusliku staatuse Uus-Meremaaga assotsieerunud riigina.

1980. aastal sõlmisid USA ja Uus-Meremaa valitsus piirikokkuleppe, mis määras merepiiri Ameerika Samoa ja Cooki saarte vahel. USA loobus nõudlusest Penrhyni, Pukapuka, Manihiki ja Rakahanga atollidele.

1993. aastal tunnustas Uus-Meremaa Cooki saari iseseisva riigina.

25. oktoobril 2018 sõlmisid Eesti ja Cooki saared diplomaatilised suhted.

2018. aasta novembri seisuga olid Cooki saartel diplomaatilised suhted 52 riigiga.

## Sport
Alates 1988. aasta suveolümpiamängudest on Cooki saared osalenud kõigil suveolümpiamängudel. Cooki saarte ROK-i kood on COK.

## Viited

## Välislingid
*Cooki saarte veebiinfoleht
*Cooki saarte valitsuse veebileht
Tiibeti astroloogia

**Tiibeti astroloogia** on segu India, Hiina ja Tiibeti böni täheteadusest ja Kālatšakra tantrast.
Hani dünastia ajal Hiinas oli juba kasutusel tsükliline ajaarvestus.  
 
Traditsionaalselt loetakse astroloogiat budismi viie vajaliku teaduse hulka. Ennustused on vaid üks väike osa, võrreldes ajatsüklite, kronoloogia ja kalendri koostamisfunktsiooniga.
Eriti au sees on olnud astroloogia Nyingma koolkonnas, kes oli üks suuremaid astroloogia propageerijaid Tiibetis tänu  Min-zhoi-lingi ehk Mindrol-lingi (Mindroling) kloostrile.  

Hiinas, Mongoolias ja Tiibetis kasutati sageli ennustamiseks kilpkonna kilpi: astroloogilistel thankadel ehk diagrammidel on põhikujundina kilpkonn.

Suutras on kirjas: "Taevas ja maa on lamedad ja mahuvad vabalt kilpkonna kilbile." Kilpkonna pea on suunaga lõunasse, saba aga põhjasuunda. Loivad-käpad on aga itta ja läände suunatud. Lõunapoolses ilmakaares on valitsevaks tuli ja loomadest hobune ja madu. Läänes valitseb elementidest metall ning loomadest kukk ja ahv. Põhjas on elementidest vesi, loomadest rott ja siga. Idas on elementidest puu, loomadest aga tiiger ja jänes (Jaapanis kass). Elementide olemust iseloomustatakse kolmel viisil: väline, sisemine ja salajane. Väline elementide avaldusviis on tuli, maa, puu, vesi ja metall. Sisemisele vastavad inimese siseelundid: tuli vastab südamele, puu maksale, metall kopsudele, maa põrnale ja vesi neerudele. Salajane elementide energia vastab viiele meelele või viiele puhtale värvile. 

Aasias on olnud pidevalt paralleelselt kasutusel kaks kalendrit – päikesekalender ja kuukalender. 

Päikesekalender lähtub Maa liikumisest ümber Päikese ja on vastavuses talvise, kevadise, suvise ja sügisese pööripäevaga. See on vajalik esmajoones maaharijatele, kuid kasutati ka ennustuste ja prognooside koostamiseks.  

Kuukalender lähtub Kuu faasidest, mis tuleb Kuu liikumisest ümber Maa. Iga uus kuu algab uue ja värske kuuloomisega ja selliseid kuid mahub aastasse 12-13. Lisakuu lisatakse keskmiselt seitsmel aastal üheksateistkümnest. Aasta algab talvisele pööripäevale järgneva teise kuuloomisega ja seepärast langeb aasta algus kas jaanuari lõppu või veebruari algusse. Enamus rahvalikke pidustusi ja tähtpäevi on seotud just kuukalendriga. 

Maailm koosneb viiest algelemendist. Igale elemendile vastab konkreetne värv:
* Tuli – punane
* Maa – kollane
* Metall – valge
* Vesi – must
* Puu – sinine, roheline

## Välislingid
*Tiibeti astroloogia ajalugu (*vene keeles*)
*Tiibeti astroloogia (*vene keeles*)

*    Tiibeti astroloogia alane tekst
Antsiran̈ana

**Antsiran̈ana** on sadamalinn Madagaskaril Madagaskari saare põhjatipu lähedal. Linn on Diana piirkonna halduskeskus ja moodustab Antsiranana I ringkonna.

1975. aastani oli linna nimi **Diégo-Suarez** portugali meresõitja Diego Soaresi järgi.

Kuni 2009. aastani oli linn Antsiran̈ana provintsi halduskeskus.

Elanike arv oli 2005. aastal umbes 80 000, 2011. aastal hinnanguliselt 108 980. Madagaskari 1993. aasta rahvaloenduse (1. augustil 1983) järgi oli elanikke 58 900.

## Viited

## Välislingid
Bön

**Bön** (tiibeti keeles *bon*, བོན་) on usund Tiibetis. 

Böni kirjeldatakse sageli kui Tiibeti algupärast, budismieelset usku, mis pole päris täpne. Kuna böni kohta enne 7. sajandit kirjalikud allikad puuduvad, siis on nii varajase böni kui ka võimalike Tiibeti algupäraste usundite kohta väga vähe teada.

Böni järgijaid nimetatakse bönpodeks (tiibeti *bon po*), nõnda nimetati ka böni preestreid, kes tegutsesid muistses Tiibetis matusetalituste, ohvririituste ja kuninglike tseremooniate korraldajatena.

Legendide järgi oli böni rajaja Šenrab Miwo (tiibeti *gshen rab mi bo*), kelle sünnikohaks peetakse müütilist maad Ölmo Lungringi (mis asus Kailāsa mäe piirkonnas) ning sünniajaks umbes 1600 e.m.a. Šenrabi eluloos on sarnaseid elemente Buddha elulooga ning teda kirjeldatakse kui olendite heaks tegutsevat virgunut. Böni tekstide järgi sai bön alguse Šang-šungist, Kailāsa jalamil asuvast kuningriigist.

Hiline bön kujunes süstematiseeritud usundina välja pärast 11. sajandit koos budistlike koolkondadega üksteiselt vastastikku elemente laenates. Hiline bön sarnaneb paljus budismiga: ka böni traditsioonis on ülimaks eesmärgiks virgumine (tiibeti *byang chub*), samuti on sarnased paljud muud põhimõisted. Samas säilitab bön oma eripärad: böni kosmoloogia, legendid ja panteon erinevad budismi omadest.

Esimene böni klooster Menri (tiibeti *sman ri*) valmis 1405. aastal.

Esimesed böni termad leiti 11. sajandil. Need tekstid olid hiljem aluseks böni kaanonile, mis sai oma lõpliku kuju 15. sajandil.

Uuemal ajal, alates 19. sajandi teisest poolest, on bön ja Tiibeti budism omavahel tunduvalt lähenenud ja tänapäeval peetakse böni mõnikord isegi Tiibeti budismi viiendaks koolkonnaks ningma, kagjü, sakja ja geluki kõrval.

Varajase böni isoleeritud haruks peetakse 9.–10. sajandil Tiibetist välja rännanud tänapäeva Hiina Yunnani provintsi loodeosas Lijiangis elava nahi (hiina keeles *naxi*) rahvakillu traditsioonilist dongpa religiooni.

Budism ja bön on Tiibetis teineteist tugevasti mõjutanud. Bönist võttis Tiibeti budism šamanismi elemente, budism omakorda kujundas böni filosoofia ümber, nii et erinevused on nüüdseks peamiselt terminoloogilised ja ikonograafilised. Ometi on bön – hoolimata budismi privilegeeritud seisundist riigiusundina viimastel sajanditel – säilinud ning 1977. aastal tunnustas Tiibeti eksiilvalitsus seda ametlikult vaimse koolkonnana.

Tiibeti 45 liikmelise parlamendi eksiilis liikmeteks on põhikirja järgi ka kaks böni usundi esindajat.

## Ajalugu

Kuni 7. sajandini oli bön levinud eelkõige Kangrinboqê mäge ümbritsevas Zhang Zhungis Tiibeti lääneosas.

Zhang Zhungi kuningate dünastia lõppes 8. sajandil, kui maa vallutas Kesk-Tiibeti kuningas Trisong Detsen ning Zhang Zhungi kuningas Ligmincha (Ligmirya) suri.

Kui 9. sajandil juurdus budism, tõrjuti bön tagasihoidlikule kohale (näiteks jäid böni preestrid kõrvale kuningate matusetseremooniatelt). Kuningas Langdarma (valitses 836–842) aga vaenas kuningas Trisong Detseni ajast saadik üha mõjukamaks muutunud budismi ning edendas böni. Hiljem taandus bön tiibeti kultuuriruumi ida- ja läänepiirkondadesse. 

## Viited
Boon

**Boon** on lühiajaline tõend, mis võimaldab selle omanikul teatud raha või kaupa saada.

Boonid võivad käibida paberrahana.

## Vaata ka
*Talong
Bönpo

**Bönpo** (tiibeti keeles *bon po*) oli Tiibeti iidse usundi böni preester. 

Bönpod olid šamaanid ning korraldasid matusetseremooniaid ja ohvritalitusi. Arvatavasti korraldasid nad ka kuninglikke tseremooniaid.
2007. aasta Riigikogu valimised

**2007. aasta Riigikogu valimised** olid Riigikogu üheteistkümnenda koosseisu valimised, mis toimusid 4. märtsil 2007.

Oma nimekirjadega osales valimistel 11 erakonda: 
*Eesti Iseseisvuspartei 12,
*Eesti Keskerakond 125,
*Eesti Reformierakond 125,
*Eesti Vasakpartei 12,
*Eestimaa Rahvaliit 125,
*Erakond Eesti Kristlikud Demokraadid 108,
*Erakond Eestimaa Rohelised 125,
*Erakond Isamaa ja Res Publica Liit 125,
*Konstitutsioonierakond 53,
*Sotsiaaldemokraatlik Erakond 125
*Vene Erakond Eestis 35 kandidaadiga.

Kandideerisid ka seitse üksikkandidaati: Vello Burmeister,
Tõnu Hallik,
Svetlana Ivnitskaja,
Aare Kambla,
Kalev Kodu,
Koit Luus
ning Niina-Inessa Stepanova.

Valimistel osales 61,9 % hääleõiguslikest kodanikest. Kõrgeim osalusprotsent oli Tallinnas – 65,8 % ja madalaim Ida-Virumaal – 52,2 %.

2007. aasta Riigikogu valimised olid esimesed parlamendivalimised maailmas, kus sai üleriigiliselt hääletada ka elektroonilisel teel. E-hääletuse võimalust kasutas 30 275 kodanikku, mis moodustas 5,5% kõikidest valimas käinud kodanikest.

## Valimistulemused

Valimas käis 555 463 kodanikku. Kehtivaid sedeleid oli 550 213. Enim hääli, 153 044 häält ehk 27,8 protsenti, kogus Reformierakond. Keskerakond kogus 143 518 ehk 26,1 protsenti ja Isamaa ja Res Publica Liit 98 347 ehk 17,9 protsenti häältest. 58 363 hääle ja 10,6 protsendiga tuli neljandaks Sotsiaaldemokraatlik Erakond. Järgnesid Erakond Eestimaa Rohelised ja Rahvaliit, kes said mõlemad 7,1 protsenti häältest (vastavalt 39 279 ja 39 215 häält). Rohelised edestasid Rahvaliitu vaid 64 häälega.

Pärast valimisi teatasid oma tagasiastumisest kahe erakonna liidrid: Villu Reiljan Rahvaliidust ja Andrei Zarenkov Konstitutsioonierakonnast. Vasakpartei esimees Sirje Kingsepp teatas, et ta ei kandideeri järgmisel Vasakpartei kongressil partei esimeheks.

### Mandaatide jagunemine

Valimistulemuste põhjal sai Reformierakond Riigikogus 31 mandaati, Keskerakond 29, IRL 19, Sotsiaaldemokraatlik Erakond 10, Rahvaliit 6 ning Rohelised samuti 6 mandaati.

## Kulutused valimistele

Täpsemat infot tehtud kulutuste kohta saab 2007. aasta Riigikogu valimistel osalenud erakondade ja üksikkandidaatide valimiskampaania rahastamise aruannete kokkuvõttest.

## Vaata ka
*Riigikogu

## Välislingid
*Vabariigi Valimiskomisjoni koduleht
*ETV: Valimisstuudiod, 2007
*emor.ee
*Postimees
*Riigikogu valimised 2007, Eesti Päevaleht (arhiivitud versioon, 28.02.2008)
Guhyasamāja tantra

**Guhyasamāja** ('salajane kokkutulek') **tantra** on ***[[anuttara-jooga]]*** tantrate klassist, tantristliku budismi üks põhitekst ning ühtlasi vanimaid tantra tekste  ja tantraid üldse.Guhyasamāja tantra tekst ilmus välja    III-IV sajandil . Teda kutsutakse ***[[anuttara-jooga]]*** tantrate, kuningaks. Guhyasamāja mandala ohverdamisel ja kujustamisel on mandala keskne jumalus alati koos naiskaaslasega, see on reegliks. Teiste tantrate kujustamisel ei ole see alati nõutav; siin küll.

Guhyasamāja on tantrismis tähtsamaid jumalusi ja kuulub herukate klassi. Teda peetakse buddha Akšobhja teadvuse emanatsiooniks. Oma naiskaaslase *[[pradžnja]]*ga  (*[[Sparshavajri]]*) koos olles (*[[yab-yum]]*) esindab ta jumaluse raevukat vormi, mis sümboliseerib "***Salajase tarkuse Salajast koosviibimist***". Mandalas Guhyasamaja Akshobhyavajra asub Guhyasamāja tantra puhul keskel, kuigi Akšobhja asub Ida ilmakaares. 

## Välislingid
*Paths and Grounds of Guhyasamaja Tantra
*Guhyasamāja tantra
Theo Jörgensmann

**Theo Jörgensmann** (sünninimi **Theodor Franz Jörgensmann**; 29. september 1948 Bottrop – 6. oktoober 2025) oli saksa klarnetist, helilooja ja improvisaator, keda peetakse üheks olulisemaks Euroopa *[[free jazz]]*'i ja vabaimprovisatsioonilise muusika esindajaks. 

Jörgensmann alustas muusikaõpinguid noores eas ja keskendus varakult klarnetile. Ta õppis Essenis Folkwangi kunstikõrgkoolis ning hakkas 1970. aastatel aktiivselt tegutsema Saksamaa džässiskeenes. Erinevalt paljudest eakaaslastest pühendus ta peamiselt klarnetile, mis oli tollal džässis pigem haruldane pill. Tema tegevus aitas oluliselt kaasa klarneti positsiooni taastamisele ja laiendamisele kaasaegses impromuusikas.

Jörgensmanni looming oli tihedalt seotud *free jazz*'i ehk vaba džässiga, suunaga, mis tekkis 1960. aastatel ja mida iseloomustab suur loominguline vabadus, loobumine kindlast harmooniast ja vormist ning improvisatsiooni keskne roll. Tema muusikat iseloomustas ka laiem vabaimprovisatsiooniline lähenemine, mis ei piirdunud ainult džässi traditsioonidega, vaid ammutas inspiratsiooni ka eksperimentaalsest ja nüüdismuusikast.

Ta esines nii soolomuusikuna kui ka ansamblites ning osales paljudes rahvusvahelistes koostööprojektides. Jörgensmann mängis koos selliste tuntud muusikutega nagu Barre Phillips, Kent Carter, Paul Lovens jt. Ta oli ka ansambli Clarinet Contrast liige.

Lisaks esinemistele ja salvestustele töötas Jörgensmann ka pedagoogina ning avaldas kirjutisi muusika ja improvisatsiooni teemadel. Tema esseedes ja loengutes käsitleti muusikat kui loomingulist ja filosoofilist protsessi, mitte pelgalt tehnilist oskust.

Theo Jörgensmann andis välja mitukümmend albumit ja jäi aktiivseks muusikuks elu lõpuni. Ta suri 77-aastaselt 6. oktoobril 2025.

## Helisalvestisi
* Theo Jörgensmann "Zeitverdichtung" (1987)
* Theo Jörgensmann Eckard Koltermann Perry Robinson "Materialized Perception" (1993)
* Theo Jörgensmann "So I Play" (1996)
* Theo Jörgensmann Quartet "ta eko mo" (1998)
* Theo Jörgensmann Albrecht Maurer "European Echoes" (1998)
* Theo Jörgensmann Quartet "Snijbloemen" (2000)
* Theo Jörgensmann Eckard Koltermann "Pagine Gialle" (2001)
* Theo Jörgensmann Quartet "Hybrid Identity" (2002)
* Trio Oles Jörgensmann Oles "miniatures" (2003)
* Trio Marcin Oleś Theo Jörgensmann Bartlomiej Oleś "Directions" (2005)
* Theo Jörgensmann "Fellowship" (2005)
* Contact 4tett "Loud Enough To Rock The Kraut" (2015)

## Raamat
* Theo Jörgensmann ja Rolf-Dieter Weyer "Kleine Ethik der Improvisation" (1991) ISBN 3-924272-99-9

## Filme
* Dokumentaalfilm "Theo Jörgensmann Bottrop Klarinette" (1987), režissöör Christoph Hübner
* Dokumentaalfilm "Wagner Bilder mit den Bochumer Symphonikern", Christoph Schlingensief (2001/2002), režissöör Christoph Hübner

## Viited

## Välislingid
* All Music Guide (inglise keeles)
* Theo Jörgensmann Quartet (inglise keeles)
Tõstamaa jõgi

**Tõstamaa jõgi** asub Pärnumaa loodeosas Pärnu linna lääneosas. Ta saab alguse Ermistu järve lõunasopist ja suubub Tõstamaa lahte.

Tema pikkus on 4,6 km ja valgala pindala 40,6 km². Tõstamaa jõe langus on 17 meetrit, see on maakonna suurima langusega jõgi.

Tõstamaa jõgi on oluline koelmu. Varem kasvas Tõstamaa jões palju vesiroose, aga Ermistu järve rikutud veerežiimi tõttu on nad hävinud. Jõe kärestikulisemates kohtades võib kohata vesipappi.

Jõe kaldale on rajatud vabaõhulava ja tantsuplats. Nende juures on jõge paisutatud ja seal asub Tõstamaa paisjärv.

## Välislingid
*
Beatbox

***Beatbox***, ka *human beatbox*, on suu abil pilli- ja muude helide jäljendamine. Kõige sagedamini jäljendatakse elektrooniliste pillidega loodud rütmimuusikat (*beat* – inglise keeles 'löök'), eriti trummi- ja bassirütme. 

*Beatbox* sai alguse 1980. aastatel ning selle eelkäijateks loetakse Doug E. Freshi ja Buffyt ansamblist Fat Boys. Nad astusid üles fenomenaalse oskusega tuua huulte ja keele abil kuuldavale rütmilisi helisid. Ehkki need olid veel üsna algelised, suutsid nad innustada paljusid sel alal eksperimenteerima ja harjutama. Peagi kerkisid esile ka teised tegijad, näiteks Biz Markie ja Michael Winslow, kes on tuntud filmist "Politseiakadeemia".

1990. aastatel suri *human beatbox* peaaegu täielikult välja, arvestataval tasemel ei viljelenud seda peale väheste fanaatikute keegi. *Beatbox*i viis uuele tasemele ansamblisse The Roots kuulunud Rahzel M. Brown (hüüdnimega The Godfather of Noize), kellel ilmus 1999. aastal sooloalbum "Make the Music 2000: The Fifth Element". Ühtlasi andis ta *human beatbox*ile uue mõõtme, kuna suuga ei tekitatud enam ainult rütme, vaid lausa muusikat: ''skratch''i, bassikäike koos trummisaatega, matkiti puhkpille, viiulit, kitarri, süntesaatorit jt.

Paljud nimetavad *beatbox*i hiphopi viiendaks või unustatud elemendiks, kuid tänapäevaks on see stiil ületanud kõikide muusikažanrite piirid, ulatudes tantsumuusikast džässini, leides kõlapinda ka reklaamides, filmides, teatrietendustes ja isegi osana sümfoonilisest muusikast. Eraldi haruna on välja kasvanud *vocal percussion* ehk trummikomplekti spetsiifiline jäljendamine *[[a cappella]]* ansamblites.

## ''Beatbox'' Eestis
Eesti kuulsaim tänapäevase *beatbox*'i eelkäija oli alates 1930. aastatest Boba – Vladimir Sapožnin.

Esimesed tänapäevase *beatbox*i viljelejad olid Chalice, Luiks ja Dynamical Tongues Crew (MC Busta ja Letrap) ja 615 Crew (CuBa, Kraff, Kose). *Beatbox*ile tõmbas tähelepanu Rey telesaates "Eesti otsib superstaari".

2006. aastal toimus Tartus klubis Illusion esimene EBB, mille võitis Yolq4. 2007. aastal krooniti Tallinnas Tammsaare pargis toimunud võistluse võitjaks Masta Gru.

## Vaata ka

* ''a cappella''
Akšobhja

**Akšobhja** (tiibeti *Mitrugpa*, jaapani 阿閃如来 *Ashuku nyorai*) on üks viiest dhjaanibudast. Talle kuulub buddhaväli ehk n-ö "Puhas Maa" nimega Abhirati.

Akšobhja kerkis esile esimestel sajanditel eKr, kuna teda ja tema buddhavälja mainitakse juba varastes mahajaana suutrates. Dhjaanibudana ilmub ta sinisena ja käega maad puudutades.

Mandala on sümboolne pilt valgustumisest. Iga mandala nendest viiest (viie budapere mandala) esindab ühte Šākjamuni omadust. Kuna valgustumise olemus on samasugune kõikidel aegadel ja kõikides maailmades, siis on kõikide buddhade vaimsed omadused samuti samad, kuigi nad võivad neid omadusi väljendada eri viisidel. 

## Välislingid
* Five Transcendental Buddhas
Tõstamaa laht

**Tõstamaa laht** on Liivi lahe osa. See asub Pärnu linna lääneosas Seliste külast 1,5 km lääne pool. Lahe pindala on 952 ha.

Lahe rannikul asub Seliste küla. Lahte suubub Männiku jõgi. 

Rannameri on väga madal ja enamasti kivine. Lahe idaosas on merepõhi ja rand liivane, samuti leidub seal ulatuslikke kõrkjastikke.

## Välislingid
*
Tõrvanõmme oja

**Tõrvanõmme oja** (ka *Tõrvanõmme jõgi, Jaagu oja*) on oja Pärnumaal Pärnu linna lääneosas.

Oja saab alguse Lõuka küla territooriumilt ja suubub Liivi lahte.

Oja pikkus on 3,6 km ja valgla pindala on 3,7 km². Kraavi kaudu tal on ühendus Männiku jõega.

Tõrvanõmme oja voolab läbi põllumajandusmaastiku maa. See on tähtis kalade kudeala. Oja on süvendatud ja õgvendatud maaparandustööde käigus ning alamjooksu suure languga lõigule on rajatud osaline betoonist põhjakindlustus, mistõttu kalade siire kesk- ja ülemjooksu kudealadele on võimatu.

## Välislingid
*
Värati laht

**Värati laht** on laht Lääne-Eestis, Liivi lahe osa. See asub Pärnu linna lääneosas Tõstamaa alevikust 1,6 km lõuna pool. 

Lahe pindala on 116 ha.

Lahe rannikul asub Värati küla.

## Viited
Grieg

**Grieg** on Norra perekonnanimi.

## Nime kandjaid
*Edvard Grieg, helilooja
*Johan Nordahl Brun Grieg, kirjanik
*Nina Grieg, laulja

## Vaata ka
* Grieghallen
Iisalmi linn

**Iisalmi** (rootsi keeles *Idensalmi*) on linnaks nimetatav omavalitsusüksus Soomes Põhja-Savo maakonnas.

Linn asutati 1891. aastal, kui see eraldati ümbritsevast maakonnast. Iisalmi vald liideti linnaga 1970. aastal.

Naabervallad on Kiuruvesi linn, Lapinlahti vald, Kuopio linn, Pielavesi vald, Sonkajärvi vald ja Vieremä vald.

Iisalmis asub õlle- ja karastusjoogitehas Olvi.

Linnas tegutseb jalgpalliklubi PK-37 ja jäähokiklubi Iisalmen Peli-karhut.

## Viited

## Välislingid

* Iisalmi koduleht
Christiania

**Christiania** on asum Kopenhaageni Christianshavni linnaosas, tuntud ka kui Vabalinn Christiania. Seal elab 34 hektaril umbes 850 inimest. 

Christiania tekkis 1971. aastal, kui erineva taustaga inimesed (hipid) asustasid mahajäetud sõjaväekasarmud. Christiania on hipiliikumise, anarhismil ja kollektivismil põhineva eluviisi tuntumaid paiku Euroopas. 

Christianias on autode kasutamine keelatud. 

Ehkki praktikas kasutatakse Christianias igapäevasteks tehinguteks Taani krooni, kehtib seal ka kohalik raha, 1997. aastast münditav løn.

Otsuste vastuvõtmine toimub üldkoosolekul või piirkondade koosolekutel. Püsiv juht või juhtkond puuduvad, on vaid koosolekutel valitavad koosoleku juhatajad ja asjaajamisi korraldav-abistav kontor.

Piirkonna elanikud ostsid juunis 2012 riigilt ligi 10,3 miljoni euro eest ära suurema osa ligi 40-hektarilisest endisest kasarmualast.

## Viited

## Välislingid
*Christiania koduleht
Rikard Nordraak

**Rikard Nordraak** (12. juuni 1842 – 20. märts 1866) oli norra helilooja, Norra hümni autor (sõnad Bjørnstjerne Bjørnson). Laul kinnitati Norra hümniks 1864. aastal.

Ta on kirjutanud lavamuusikat oma nõo Bjørnsoni näidenditele, näiteks "Sigurd Slembe", "Mary Stuart".

Nordraak on avaldanud ka rahvalaulutöötlusi. Ta oli Edvard Griegi sõber.

## Välislingid
Johan Nordahl Brun Grieg

**Johan Nordahl Brun Grieg** (tuntud ka **Nordahl Grieg**; (11. november 1902 Bergen – 2. detsember 1943) oli norra kirjanik ja ajakirjanik. 

Ta kirjutas nii proosat, luulet kui ka näidendeid. 

Kirjanikudebüüdi tegi ta 1922. aastal teosega "Omkring Kap det gode Haab".

Griegi kirjutised olid fašismivastased ja kommunismi pooldavad.

Kui Saksamaa ründas Norrat 1940. aastal, põgenes Grieg Inglismaale. Ta reisis sinna sama laevaga, kus oli ka Norra kuninglik perekond. 

Inglismaal läbis ta ohvitserikursused ja sai kapteni auastme. Tal lubati minna kaasa inglise pommituslennukil Berliini pommitama, kuid tagasiteel sai lennuk tabamuse ning kukkus alla. 

Tema järjepidev natsionaalsotsialismivastane kriitika Norra vallutamise suhtes tegi temast rahvuskangelase.

Tema mälestussammas, mis on loodud Roar Bjorgi poolt, asub Bergeni teatri idaküljel.

## Looming
### Romaanid
* "Laev läheb edasi" (1924)
* "Nooreks peab maailm veel saama" (1938)

## Näidend
* "Lüüasaamine" (1936)

## Luulekogud
* "Norra meie südameis" (1929)
* "Vabadus" (1945 postuumselt)
Asmara

**Asmara** on Eritrea pealinn ja suurim linn.

## Ajalugu

1880. aastateni oli Asmara väike küla, seejärel viidi sinna üle Etioopia Hamaseni provintsi valitsus. 1889. aastal okupeerisid linna Itaalia väed ja tegid sellest 1897 Itaalia koloonia Eritrea pealinna. 1993. aastal sai Asmarast iseseisva Eritrea pealinn.

Linnas asub Eritrea Rahvusmuuseum ja Asmara Ülikool.

Asmara lennuväljal oli võtmetähtsus Eritrea iseseisvussõja ajal, sest selle kaudu varustati Etioopia sõjaväge.

## Välislingid
Robert Schumann

**Robert Schumann** (8. juuni 1810 Zwickau (Saksamaa) – 29. juuli 1856 Endenich (Bonni lähedal)) oli saksa pianist, helilooja ja muusikakriitik. Ta oli romantik ja 19. sajandi kuulsamaid pianiste.

## Elulugu
Muusikaga hakkas Robert Schumann tegelema varakult, 7-aastaselt valmisid tema esimesed teosed. Pärast gümnaasiumi lõpetamist õppis ta õigusteadust, jätkates klaveriõpinguid oma tulevase abikaasa Clara Schumanni isa Friedrich Wiecki juures eratundides.

Aastatel 1828–1830 õppis ta Leipzigi ja Heidelbergi Ülikoolis õigusteadust.

20 aastaselt, soovides parandada sõrmede tehnilist liikuvust, painutas ta vastava seadeldisega sõrmi ja sai liigesepõletiku. Nii ei saanudki temast maailmakuulsat pianisti ja ta hakkas tegelema heliloominguga.

Robert Schumannil oli väga hea kirjanikuanne. 1834. aastal asutas ta koos sõpradega ajalehe Neue Zeitschrift für Musik ('uus muusikaleht'), toimetades seda kümme aastat ning tutvustades seal noori heliloojaid ja nende loomingut.

Oma fantaasiamaailmas lõi Schumann kujutluse, milles kõik suured kunstnikud ühinevad nn Taaveti liiduks. Teda võlus piiblistseen, kus Taavet võidab Koljati. Taaveti liitu kuulusid Schumann, tema naine Clara, tolle isa, heliloojad Felix Mendelssohn, Frédéric Chopin jt. Taaveti liidust kirjutas ta ka oma ajakirjas.

1854. aastal püüdis Schumann ennast tappa, hüpates teda pidevalt jälitava hirmu eest Reini jõkke. Kuigi kalurid ta päästsid, lõppes helilooja elu vaimuhaiglas, kus ta suri 1856. aastal.

## Looming
Schumanni loomingus on tähtsal kohal soololaulud ja klaverimuusika. Laule on ta kirjutanud umbes 250. Suur osa tema lauludest on kirjutatud Goethe, Schilleri, Byroni ja Heine tekstidele. Tuntud on Taaveti liidust inspireeritud klaveripalade tsükkel "Karneval", mis koosneb 22 palast. Schumanni loomingus on ka 4 sümfooniat, oratooriume, orkestrimuusikat, instrumentaalkontserte ja ooper.
                                                                               
### Sümfooniad
* "Kevadsümfoonia" (1841)
* "Reini sümfoonia" (1851)

### Klaveritsüklid
* "Liblikad" (1832)
* "Karneval" (1835)
* "Kreisleriana" (1838)
* "Lastestseenid" (1838)
* "Novelletid" (1838)
*6 fuugat teemale BACH orelile op.60. (Originaalpealkiri: 6 Fugen über BACH für Orgel oder Pedallflügel op.60 (1845 Revision 1846))

### Vokaaltsüklid
*"Naise elu ja armastus" (1830)
*"Kuus Nikolaus Lenau luuletust ja Reekviem" (1850)
*"Seitse Elisabeth Kulmanni laulu luuletaja mälestuseks" (1851)
Hüdrovõimendi

**Hüdrovõimendi** on seade, mida kasutatakse hüdroajamites lähtejõu võimendamiseks. 

## Tööpõhimõte
Hüdrovõimendi töö põhineb hüdrostaatilise rõhu omadusel, et vedelikule tekitatud rõhk mõjub igas suunas võrdse jõuga. Põhimõtteliselt koosneb võimendi kahest erineva läbimõõduga hüdrosilindrist. Silindrites paiknevad kolvid. Kui väiksemale kolvile, mille pindala on A1 m2, rakendada jõud F1, siis tekitatakse vedelikus hüdrostaatiline rõhk p=\frac{F_1}{A_1} Pa. Rõhk kandub teise silindrisse ja avaldab seal kolvile, mille pindala on A2, jõudu F_2=pA_2=\frac{A_2F_1}{A_1}, siit:
F_2=\frac{F_1A_2}{A_1}=F_1(\frac{D_2}{D_1})^2 N.

Reaalsetes seadmetes kulub osa rakendatud jõust kolbide liikumisel tekkivate hõõrdejõudude ületamiseks. Seda võetakse arvesse seadme mehaanilise kasuteguri kaudu. Kasuteguri väärtus sõltub seadme konstruktsioonist. Lihtsamatel seadmetel on kasutegur üle 0,9. Nii saame lõpliku valemi: F_2=F_1(\frac{D_2}{D_1})^2\eta_m, kus \eta_m on seadme mehaaniline kasutegur.

Hüdroajami idee on meelitav. Vähendades piiramatult väiksema silindri pindala võiksime saada väga suuri jõude. Kuid kuna tegemist on lihtmehhanismiga siis niipalju kui võidame jõus niipalju kaotame ka teepikkuses. Seega s_1A_1=s_2A_2, ehk s_2=\frac{s_1A_1}{A_2}=s_1(\frac{D_2}{D_1})^2, kus s_1 ja s_2 on vastavalt väikse ja suure kolvi käigupikkused. See eeldab väikse kolvi mitmeid kordi suuremat käigupikkust võrreldes suurema kolvi käiguga. Töösilindri kolvi suurte käigupikkuste korral asendab väikest silindrit pump, mis annab oma väikestes tööruumides kokkusurutud vedeliku pideva voolu töösilindrisse.
Ferenc Gyurcsányi esimene valitsus

**Ferenc Gyurcsány esimene valitsus** tuli Ungaris võimule 4. oktoobril 2004, lahkus valimiste tõttu 9. juunil 2006. 

### Valitsuse koosseis



* NB! Ametinimetused pole ametlikud tõlked!

## Välislingid
* Vokscentrum
Varkaus

**Varkaus** on linn ja omavalitsusüksus Soomes Ida-Soome läänis Põhja-Savo maakonnas.

Linnas asuvad Stora Enso paberitehased.

## Viited

## Välislingid

* Varkause koduleht
Péter Medgyessyi valitsus

**Péter Medgyessyi valitsus** tuli Ungaris võimule 27. mail 2002, ja lahkus 10. oktoobril 2004 (peaminister esitas lahkumisavalduse augusti lõpul) vastuolude tõttu teise koalitsioonierakonnaga SZDSZ.   

### Valitsuse koosseis





1 ajutine kohusetäitja
* NB! Ametinimetused pole ametlikud tõlked!


### Välislingid
* Vokscentrum -
John Nash

**John Nash** on mitme tuntud isiku perekonnanimi:
* John Forbes Nash (1928–2015), matemaatik ja Nobeli majandusauhinna laureaat
* John Nash (1752–1835), inglise arhitekt
* John Nash (1893–1977), ameerika kunstnik ja illustreerija
Viktor Orbáni esimene valitsus

**Viktor Orbáni valitsus** tuli Ungaris võimule 8. juulil 1998 ja lahkus 27. mail 2002 seoses valimiskaotusega.

### Valitsuse koosseis





1 ajutine kohusetäitja
* NB! Ametinimetused pole ametlikud tõlked!


### Välislingid
* Vokscentrum -
Tuhkpihlakas

**Tuhkpihlakas** (*Sorbus rupicola*) on roosõieliste sugukonda ja õunapuuliste alamsugukonda ja pihlakate perekonda kuuluv heitlehine puu.

## Levila
Eestis esineb tuhkpihlakas loodusliku liigina Lääne-Saaremaal – Viidumäel ja Sõrve poolsaarel.

Tuhkpihlakas on üks kolmest Eestis looduslikult kasvavast pihlakaliigist. Harulduse tõttu kuulub liik punasesse raamatusse.

## Kirjeldus
Tuhkpihlakas on saagjate servadega lihtlehtedega. Lehed on ebakorrapäraselt hambulised, alusel kiilja terve servaga. Lehestik on heledam, kui harilikul pihlakal ja lehed on alt tugeva tuhkhallika vildikihiga.

Õied on valged. Läägemaitselised viljad on ümarovaalsed, 1–1,5 (2) cm pikad, oranžid või pruunikaspunased ja valkjate täppidega. Viljad püsivad sügisel kaua puul.

## Vaata ka
* Harilik pihlakas
* Pihlakas
* Pooppuu
* Soome pihlakas

*Eesti pärismaised puud

## Kirjandus
*Mari Reitalu. Mitme pihlaka maa on Eesti? *Eesti Loodus* 2000, nr 6

## Välislingid
* 

*http://www.ut.ee/biodida/KOOLID/Sirel/Tuhkpihlakas.htm
Hüdrosilinder

**Hüdrosilinder** ehk **lineaarne hüdromootor** on seade, mille ülesandeks on vedeliku hüdraulilise energia muutmine kolvi sirgjoonelise liikumise energiaks. Sisuliselt on hüdrosilinder edasi tagasi liikumist võimaldav hüdromootor.

## Vaata ka
*Pneumosilinder
Hüdromootor

**Hüdromootor** on seade, mis muudab vedeliku hüdraulilise energia mootori väljuva võlli mehaaniliseks energiaks. 

Ehituselt sarnaneb hüdromootor pumbaga ning tihti on sellisena ka kasutatav. 

Hüdromootori eeliseks on väikeste mõõtmete juures suur arendatav jõumoment (ka jõud). Puuduseks on väike töökiirus ja kasutegur. Erinevalt aurumasinatest, kuna vesi on kokkusurumatu, ei saanud neid drosseldada ega nende ventiilide sulgemist reguleerida.
Portland

__NOTOC__
**Portland** on linn USA-s Oregoni osariigis, Multnomah' maakonna halduskeskus. Elanike arv on 2020. aasta rahvaloenduse kohaselt 652 503. See on osariigi suurim linn ja USA-s suuruselt 25. Läänerannikul on see suuruselt kuues linn. Portlandi linnastus elab üle 2,5 miljoni inimese ehk ligi pool osariigi rahvastikust.

Portland asub osariigi kirdeosas Washingtoni osariigi piiri lähedal Willamette'i ja Columbia jõe kokkupuutekohas Willamette'i orus. Columbia jõe vastaskaldal põhjas asub Washingtoni osariigi linn Vancouver.

Ameerika asunikud hakkasid praeguse Portlandi piirkonda saabuma 1840. aastatel Oregon Traili kaudu. Linn asutati 1845. aastal. Portland sai endale nime mündiviske abil. Nimelt oli piirkonna kaks esimest maaomanikku Asa Lovejoy ja Francis Pettygrove pärit vastavalt Bostoni linnast Massachusettsi ja Portlandi linnast Maine'i osariigis – vastasustatud linn otsustati nimetada emma-kumma linna järgi ja võitjaks osutus Portland. Portland sai linnaõigused 8. veebruaril 1851.

Linnas tegutseb Portland State University, mis on üliõpilaste arvult teine ülikool osariigis. Suurim eraülikool on katoliiklik Portlandi Ülikool.

Portlandis peavad ettevõtted maksma 10% tegevdirektori palgast juurde, kui direktor teenib töötajate mediaanpalgast 100–250 korda rohkem. 250 korrast rohkem teenivate direktorite puhul kerkib maks 25%-ni.

Linnas asub 1892. aastal asutatud Portlandi kunstimuuseum, mis on seitsmes vanim kunstimuuseum USA-s. Linnas asub palju rohealasid ja parke. Portlandi kirdeosas asub 20,9 km² suurune Forest Park, mis on üks suurimaid linnaparke riigis. Portlandi kesklinnas asub samas Mill Ends Park, mis on tuntud maailma kõige väiksema pargina. Linna kliima on soodne rooside kasvatamiseks, tänu millele on Portland tuntud ka kui "City of Roses". Alates 1907. aastast on linnas iga aasta juunis toimunud Portlandi roosifestival.

Portlandis baseeruvad korvpalliklubi Portland Trail Blazers, mis mängib NBA-s, jalgpalliklubid Portland Timbers ja Portland Thorns, mis mängivad vastavalt Major League Socceris ja National Women's Soccer League'is, ning jäähokiklubi Portland Winterhawks, mis mängib Western Hockey League'is.

## Sõpruslinnad

*  Sapporo, Jaapan (1959)
*  Guadalajara, Mehhiko (1983)
*  Ashkelon, Iisrael (1987)
*  Ulsan, Lõuna-Korea (1987)
*  Suzhou, Hiina (1988)

*  Habarovsk, Venemaa (1988)
*  Kaohsiung, Taiwan (1988)
*  Mutare, Zimbabwe (1991)
*  Bologna, Itaalia (2003)
*  Utrecht, Holland (2012)

## Vaata ka
* Tulehoidjad

## Viited

## Välislingid
* Portlandi koduleht
* Oregoni osariigi süda asub Portlandis, tarbija24.ee, 3. juuli 2009